NaiveNeuron/SloPal huggingface dataset:
P. Hrušovský, predseda NR SR: (2003-10-21):
(Hlasovanie.) 145 prítomných, 77 za návrh, 64 proti, 4 sa zdržali. Návrh sme schválili. Poprosím teraz pána ministra spravodlivosti, aby zaujal miesto pre navrhovateľov, pána poslanca Gábora, miesto pre spravodajcov a... (Hlasy z pléna.) Gábor Gál, aby ako spoločný spravodajca ústavnoprávneho výboru uvádzal hlasovanie k prerokúvanému vládnemu návrhu zákona, ktorým sa mení a dopĺňa Trestný poriadok. Nech sa páči, pán poslanec Gál.
Valocký, Jozef, poslanec NR SR (2014-06-24):
Pán predseda, prosím, dajte hlasovať o pripomienke prezidenta Slovenskej republiky s odporúčaním gestorského výboru schváliť.
Laššáková, Jana, podpredsedníčka NR SR (2015-09-22):
Pán poslanec Bobík sa neprihlásil s reakciou. Nech sa páči, pán poslanec Simon, máte slovo. Pán poslanec vystupuje za poslanecký klub MOST – HÍD.
Hatráková, Katarína, poslankyňa NR SR (2021-05-13):
Ďakujem. Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 11. júna 2021 a v gestorskom výbore do 14. júna 2021. Ďakujem.
Pellegrini, Peter, podpredseda NR SR (2020-09-23):
Ďakujem veľmi pekne, pán generálny riaditeľ, ešte vás poprosím, aby ste zaujali miesto pre navrhovateľa. A poprosím ešte, do hlasovania stíhame, pána Jána Heráka, aby podal správu o výsledku prerokovania návrhu vo výboroch.
Fico, Robert, predseda vlády SR (2014-12-11):
Prajem vám pekný deň. Vážený pán predseda Národnej rady, vážená Národná rada, vážení členovia vlády, dovoľte mi, aby som podľa rokovacieho poriadku Národnej rady ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je podpredseda vlády, minister vnútra spoločne s podpredsedom vlády a ministrom financií Petrom Kažimírom, majú pracovnú cestu mimo Bratislavy. Na pána ministra financií nie sú otázky, pána Kaliňáka bude zastupovať minister dopravy Ján Počiatek. Na zahraničnej pracovnej ceste je podpredseda vlády Miroslav Lajčák, zastupuje ho minister kultúry Marek Maďarič, a práceneschopný je podpredseda vlády pre investície Ľubomír Vážny, nie sú na neho otázky. Práceneschopný je minister hospodárstva, nie sú naňho otázky. Minister spravodlivosti je na pracovnej ceste mimo Bratislavy, nie sú otázky. Minister školstva je mimo Bratislavy, Juraj Draxler, nie sú otázky. Pán predseda, som pripravený v stanovenom časovom limite odpovedať na postavené otázky.
Hraško, Igor, poslanec NR SR (2013-05-30):
Ďakujem pekne, pani predsedajúca. Dovoľte mi predniesť spravodajskú informáciu k návrhu poslancov Národnej rady Slovenskej republiky Daniela Lipšica a Jany Žitňanskej na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov, tlač 474, v prvom čítaní. Vážené panie poslankyne, páni poslanci, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslancov Národnej rady Slovenskej republiky Daniela Lipšica a Jany Žitňanskej na vydanie zákona, ktorým sa mení a dopĺňa zákon NR SR č. 40/1993 Z. z. o štátnom občianstve Slovenskej republiky v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh a zaradil ho na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa po formálnoprávnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla na tom, že po rozprave odporučí poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 26. apríla č. 465 podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2019-05-15):
Tri faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Heger.
Senko, Ján, poslanec NR SR (2011-09-13):
Pán poslanec, chápem tvoje vystúpenie, chápem tvoju obhajobu pani premiérky, chápem aj účelovosť tvojich tvrdení, nakoniec sme si zvykli už na takéto účelové tvrdenie aj v súvislosti s hodnotením ekonomického stavu a s tým, že za vlády Roberta Fica sa nič nevykonalo a že sa neurobili nejaké zásadné veci. Pán poslanec, myslím si, že by bolo dobré zalistovať v pamäti a hovoriť o tom, že za vlády Roberta Fica Slovensko prijalo euro, že plnilo maastrichtské kritériá a že ich splnilo. Takže nehovor, že za vlády Roberta Fica sa nejakým spôsobom šafárilo. Keby sa bolo bývalo v priebehu tých rokov, kedy Slovensko prijímalo euro, šafárilo, tak Slovensko neprijme euro. A vy ste sa na prijímaní eura nejakým veľmi aktívnym spôsobom ani nezúčastňovali, dokonca ste ho svojím spôsobom v tej záverečnej fáze aj ignorovali. Slovensko vstúpilo do Schengenu, vstúpilo pripravené, zatiaľ čo vy ste technicky veci nezvládali a vláda, predchádzajúca vláda Mikuláša Dzurindu mala na tom leví podiel. Vláda Roberta Fica dva roky bojovala s následkami svetovej hospodárskej krízy. S plynovou krízou a myslím si, že ju celkom úspešne zvládla. Čo aj na základe výsledkov a hlasov vo voľbách potvrdili aj občania svojou účasťou a hlasmi strane SMER – sociálna demokracia a dôverou v osobu Roberta Fica. A účelovosť... (Prerušenie vystúpenia časomerom.)
Grendel, Gábor, podpredseda NR SR (2022-05-19):
Ďakujeme. Ďalšiu otázku na pána predsedu vlády položil takisto pán poslanec Martin Čepček a otázka znie: „Vážený pán premiér, stavebníctvo momentálne zažíva veľkú krízu. Subdodávatelia nedostávajú peniaze už niekoľko mesiacov, stavby sa ľuďom veľmi predražujú. Zaoberáte sa týmto problémom na vláde?“
P. Paška, predseda NR SR: (2007-10-24):
Pán poslanec Čech bude spravodajcom zákona, ktorý uvedie pán minister životného prostredia Jaroslav Izák a je to vládny návrh zákona o geologických prácach (geologický zákon) , tlač 357.
A. Belousovová, podpredsedníčka NR SR: (2008-10-23):
Otváram rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Ústne sa prihlásila do rozpravy pani poslankyňa Košútová, pán poslanec Palko. Ešte niekto má záujem prihlásiť sa do rozpravy? Nie. Uzatváram možnosť podania ústnych prihlášok do rozpravy. A slovo má pani poslankyňa Košútová. Nech sa páči.
Karahuta, Jaroslav, poslanec NR SR (2022-12-21):
Ďakujem veľmi pekne za podporu. Som rád, že máte kladný postoj k tomu pozmeňováku. Ozaj je to hlavne na podporu malého a stredného podnikania, pretože tá malá predajňa pokiaľ si nakúpi v januári o 2 eurá drahší alkohol pri dnešnom finančnom napätí a ozaj ľudia bojujú s každým centom, dostaneme tie malé predajne do veľkej konkurenčnej nevýhody a zvýhodníme úplne prirodzene tie veľké obchodné systémy a aj keď na tých liehovinách u tých malých predajcov nie sú až také veľké zisky, ale sú to celé finančné prostriedky na prevádzkovanie z hľadiska obratu. Čiže tie peniaze potrebujú, aby sa točili v rámci pohybu financií a aj softvérovo, pokladnične a tak ďalej. Ja si myslím, že pomôžeme našim podnikateľom, ale, samozrejme, aj občanom. Ďakujem veľmi pekne.
Grendel, Gábor, podpredseda NR SR (2022-10-05):
Pani poslankyňa Romana Tabák.
Grendel, Gábor, poslanec NR SR (2016-04-19):
Ale ja som vám to nepísal. Pán kolega Lipšic, spomínal si, ako ťa mrzí to, že poslanci, ktorí boli našimi spojencami v minulom volebnom období, už pravdepodobne nepodpíšu zvolávanie tých mimoriadnych výborov. No tak si pripomeňme, že ako to bolo so zvolávaním a potom s uskutočňovaním tých výborov. Áno, naši bývalí spojenci tie výbory podpísali, to je pravda, ale konkrétne, čo si spomínam, už ku koncu volebného obdobia v kauze Pandúr, tak opakované pokusy o spustenie toho výboru stroskotali na neuznášaniaschopnosti kvôli opozícii. No a tipnite si, kolegovia z dnešnej opozície a koalície, že poslanci ktorých strán vtedajšej opozície na tie výbory neprišli? Raz to boli kolegovia z MOST-u, potom zo SIET-e. Vždy to bola samozrejme náhoda, ale tak to vyšlo. Či nebola to náhoda? (Reakcie z pléna.) Prosím? Jeden, možnože jeden bol chorý, tak tomu sa ospravedlňujem. V poriadku. Tak, Gábor, ak si bol chorý, tak sa ospravedlňujem, ale druhého kolegu ešte novinári naháňali po parlamente na obed a o hodinu na to už tu nebol a tam teda nebola choroba.
Matovič, Igor, poslanec NR SR (2012-11-28):
Vážená pani predsedajúca, vážený pán minister, milé dámy, milí páni, možno by som na začiatku chcel vysloviť Jurovi Drobovi, že načo tam ten dohľad je. Možno poznáš obraz niekde zo zahraničia, kde pred reštauráciami sú chlapíci, ktorí naháňajú zákazníkov do reštaurácií, tak možno v tomto duchu to ministerstvo myslelo, že vlastne prevádzkovateľ automatov dosadí svojich ľudí do herne a vlastne budú naháňať zákazníkov. Dobre, ale to beriem ako vtip na začiatok. Pán minister hovorí, že je to zlý vtip, ale naozaj ako vtip. Každopádne vítam, a to na začiatok hneď môžem povedať, alebo na ten druhý začiatok, vítam snahu pána ministra, ministerstva o posun, lebo vážne som bol zronený a myslel som si pri prvom svojom čítaní, sám som bol vystavený myšlienkam, že pán minister je lobista týchto firiem, ktoré prevádzkujú automaty. Ale tým, že vlastne posunul tú možnosť, alebo namiesto nereálneho obecného alebo teda mestského referenda, ktoré by v žiadnom prípade nebolo úspešné, dnes cez pozmeňujúci návrh Ľuba Petráka zavádza možnosť petície 30 percent oprávnených voličov, alebo teda dospelých ľudí v danom meste alebo obci, tak ten názor som zmenil a už si nemyslím, že ten návrh zo strany ministerstva bol podávaný ako určitý nejaký lobing. Tiež ma to utvrdzovalo, že to lobing je, keď som si prečítal nejaký rozhovor s pani, ktorá dvadsať rokov šéfuje takej nejakej firme na Slovensku, ktorá sa s automatmi zaoberá, a ako tam všetky ustanovenia zákona alebo novely chválila, až mi to bolo podozrivé, ako keby to bolo z jej pera. Ale to, čo teda dnes Ľubo Petrák predložil, že budú môcť ľudia cez petíciu rozhodnúť, či áno alebo nie, zjednodušene, keď to poviem, aj keď tam 30 percent ľudí sa bude musieť podpísať, tak je, si myslím, dôkaz, že asi teda naozaj ministerstvu nejde o lobing, ale ide o to, že nájsť nejaké pravidlá, kde nebudeme môcť byť žalovaní, kde nás nebudú následne žalovať prevádzkovatelia automatov. A na druhej strane vyhovieť ľuďom, ak automaty vo svojej obci a meste nebudú chcieť. Takže ja to iba vítam. Samozrejme bude to ťažšia robota zozbierať takýmto spôsobom fyzicky od dverí k dverám podpisy pod petíciu, ale zas je vždy väčšia šanca ako v jeden deň určiť, že ľudia príďte, a príde vás 50 percent, čo určite by neprišli, tak to naozaj ten, komu na tom záležať bude, keď si tú robotu dá, tak tých 30 percent dospelých ľudí v meste alebo v obci, možno niekto za mesiac, možno niekto za dva roky, ale jednoducho pozbiera a tým pádom sa vlastne definitívne hazardu na svojom území zbaví. Takže... Síce najviac by ma tešilo, ak by sme naozaj nabrali odvahu, a povedať trošku orbanovským spôsobom a stačilo a ústavným zákonom hazard, hazardu podnikanie na Slovensku ukončiť. Takto sme to trošku ľuďom teda asi sťažili, ale beriem to naozaj ako hľadanie cesty, aby, aby vlk bol sýty, aj ovca zostala celá, čiže aby nás nežalovali, a zároveň, aby ľudia si mohli zadosťučiniť svojej vôli. Ďakujem.
Drdul, Dominik, poslanec NR SR (2022-06-22):
Pán predseda, dajte, prosím, hlasovať o pozmeňujúcom návrhu poslanca Svrčeka.
Hrušovský, Pavol, predseda NR SR (2011-11-29):
Pán predsedajúci, kolegyne poslankyne, kolegovia poslanci, dovoľte, aby som veľmi stručne odôvodnil návrh za skupinu poslancov a predložil poslanecký návrh zákona o platových pomeroch ústavných činiteľov, ktorým navrhujeme, aby odmeňovanie platov poslancov, ústavných činiteľov iných, ako aj zamestnancov v štátnej službe zostalo na úrovni roku 2011. Podľa môjho názoru ide o zákon, ktorý má dve polohy. A to je poloha voči verejným financiám a druhá je voči občanom Slovenskej republiky. Voči verejným financiám by som ju charakterizoval ako záujem zastaviť zvyšovanie poslaneckých platov a platov ústavných činiteľov ako nevyhnutnosť, ktorá vyplýva zo súčasnej ekonomickej situácie na Slovensku. Takýto krok považujem za krok zdravého rozumu a nášho pocitu zodpovednosti. Náš rozpočet, myslím tým rozpočet Slovenskej republiky, potrebuje každé euro dvakrát obrátiť a dobre pri ňom zvážiť, kam ho dáme a čo ním zaplatíme. Šetrenie vo verejných financiách je jeden z najdôležitejších nástrojov v krízových časoch. Preto by som nepovažoval za zodpovedné, ak by sme súhlasili so zvyšovaním platov v čase, ktorý som spomenul a ktorý všetci považujeme za mimoriadne náročný a zložitý. Za tú druhú polohu by som chcel povedať krátko. Je to pre mňa ľudsky dôležitejšia otázka preto, lebo ten druhý aspekt považujem za aspekt slušnosti voči našim občanom. Som rád, že tento návrh našiel pochopenie vo všetkých poslaneckých kluboch, že tento návrh podpísali tak všetci koaliční, ako aj opoziční predsedovia poslaneckých klubov. Chcem vyzvať všetkých pánov poslancov, aby sme na tomto návrhu nerobili zbytočnú predvolebnú kampaň v tejto snemovni, aby si neprisvojoval tento návrh z nás niekto viacej a niekto menej. A zároveň mi dovoľte aj poďakovať vláde Slovenskej republiky, ktorá umožnila tento návrh prerokovať v skrátenom legislatívnom konaní a umožnila tak, aby mohol návrh nadobudnúť účinnosť 1. januára roku 2012. Ďakujem.
Blanár, Juraj, podpredseda NR SR (2021-03-19):
Ďakujem, pani spravodajkyňa. Otváram rozpravu. Konštatujem, že do rozpravy sa nikto písomne neprihlásil, takže teraz dávam možnosť prihlásiť sa ústne, nech sa páči. Konštatujem, že ani ústne sa nikto nehlási do rozpravy. Vyhlasujem týmto rozpravu za uzavretú a chcem sa spýtať navrhovateľa, či má záujem o záverečné slovo. Pani spravodajkyňa? Nie. Obom vám ďakujem a prerušujem rokovanie o tomto bode programu. Vážené panie poslankyne, páni poslanci, pristúpime k ďalšiemu bodu programu tejto 25. schôdze Národnej rady Slovenskej republiky, ktorým je návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva dopravy a výstavby Slovenskej republiky v súvislosti s ochorením COVID-19 v cestnej doprave , pod parlamentnou tlačou 475. Teraz prosím povereného pána ministra dopravy a výstavby Slovenskej republiky Andreja Doležala, aby návrh vlády zdôvodnil. Nech sa páči, pán minister.
Osuský, Peter, poslanec NR SR (2015-07-01):
Pán predsedajúci, spomínam si, že tu diskusia pred pár dňami bola a, nakoniec, je i v médiách o tom, že Ústavný súd rozhodol, že nemožno súkromných prevádzkovateľov zdravotníckych zariadení nútiť, akú mzdu majú vyplácať svojim zamestnancom, pričom tá zvýšená mzda bude len pre zdravotníckych zamestnancov v štátnych nemocniciach. Domnievam sa, že pokiaľ sa daňoví poplatníci skladajú na niektoré médiá, tak je, pripusťme, možné, aby ich volení zástupcovia určili tomuto médiu a takémuto médiu kvótu. Považujem za podobne takmer protiústavné, aby sa niečo určovalo prevádzkovateľovi, ktorý nedostáva ani korunu od daňových poplatníkov, ale my by sme jemu, ktorý nič s nami nemá, mali niečo určovať. Neviem si... (Reakcia z pléna.) Predpokladám, že z nej platí a platí dane. Takže frekvencia nemôže byť otázkou. (Reakcia z pléna.) My sme mu to predali za to, aby nám platil dane a prevádzkoval, takže táto námietka je bezpredmetná. Ale chcem povedať k tomuto len ešte že, viete, keby napríklad si niekto otvoril obchod s cigarami, tak si tiež neviem presne predstaviť, že mu určíme, aký podiel cigár má byť slovenských. A je možné pritom, že na Slovensku sa nejaký dohán ešte pestuje. Dokonca sa pamätám, že raz bola istá kauza okolo dotácií na pestovanie tabaku, Zsolt Simon by možno si vedel lepšie na to spomenúť. Takže i tu sme ešte neprikročili k tomu, že v CigarShope budeme určovať kvótu slovenských cigár, lebo je to súkromný obchod.
Danko, Andrej, predseda NR SR (2016-11-22):
Ďakujem, pán poslanec. Pán poslanec Poliačik bol posledný písomne prihlásený do rozpravy. Vyhlasujem, á, na pána poslanca 5 faktických poznámok, pán poslanec Matovič. Uzatváram možnosť prihlásenia s faktickými poznámkami. Poprosím, pán poslanec Igor Matovič ako prvý.
Hort, Milan, podpredseda NR SR (2011-07-07):
Ďakujem pekne, pán poslanec. Odovzdajte svoje interpelácie v súlade s rokovacím poriadkom. A teraz ďalšou prihlásenou písomnou formou je pani poslankyňa Jana Laššáková. Nech sa páči.
Mesterová, Zuzana, poslankyňa NR SR (2024-05-10):
Ďakujem pekne za slovo, pán predsedajúci. Ja som nemyslela, že vládna koalícia pojme odvolávanie ministerky kultúry tým, že tu bude prednášať divadelné etudy, ale zlepšujeme sa z kola na kolo, čakám, čo príde ďalej. Ale, pán Blaha, ja som z vás teda tiež zo stoličky ani nespadla a myslím, že ani nespadnem. Akože pekné vystúpenie, energické, ale myslím, že Fidel Castro by vás ani za asistenta nezobral. Niečo tomu chýbalo. Asi to skutočné presvedčenie o tom, lebo však vy ste aj na tie pochody niekedy prišiel, aj ste tak raz tam, raz tam, asi sa tiež tak nejak hľadáte, a to je v poriadku, lebo každý sa musí v živote nájsť. Len my sme tu dnes preto, lebo ministerka kultúry Slovenskej republiky evidentne neplní to, prečo je ministerka, a zatiaľ sme sa teda k tomu nedostali. A vlastne aj vaše vystúpenia len potvrdzujú to, že si neplní svoju úlohu, lebo vy asi nemáte čo obhajovať, keďže ju neobhajujete a viac sa venujete Progresívnemu Slovensku ako ministerke kultúry, a ja som trošku zmätená z toho, ale dúfam, že prídeme aj k podstate veci. Ďakujem.
Jarjabek, Dušan, poslanec NR SR (2023-06-16):
Ďakujem pekne, pán predsedajúci. Nikdy som si nemyslel, že v mnohom, čo pani Remišová povie, s ňou budem súhlasiť, ale takisto povedala niektoré veci, ktoré musím doplniť z hľadiska histórie, ktorú si tiež pamätám. Ja si tiež pamätám na koncentračné stredisko, ktoré bolo vytvorené na 28. poschodí v RTVS, kde boli všetci tí nepohodlní novinári, aj ten novinár, ktorý sa volal Kapusta, sústredení a pod zbraňou strážení jedného uja v takej šedej uniforme, ktorý mal zbraň pri sebe. Títo ľudia sa museli legitimovať, keď išli na záchod, títo ľudia sa museli legitimovať, keď chceli čo len tú miestnosť opustiť na pár minút. Takže toto je tiež história RTVS, pani kolegyňa, len aby sme si teda, teda porozumeli. Samozrejme tie ostatné veci, pokiaľ ste nehovorili o politike a ja tu o tej politike vôbec nechcem hovoriť teraz, preto lebo riešime tu úplne iné záležitosti a je škoda strácať čas politikou, a hoci k tomu tá predvolebná kampaň núti, ja chápem, ale bavme sa o tom meritu veci a to s vami, čo sa týka toho financovania a dofinancovania, naozaj súhlasím a som veľmi rád, že v týchto profesných veciach môžem povedať, že sa zhodneme. Ďakujem pekne.
B. Bugár, podpredseda NR SR: (2003-11-11):
(Hlasovanie.) Prítomných 127 poslancov, za návrh 76, proti 1, zdržalo sa 49 poslancov, nehlasoval 1. Konštatujem, že sme schválili návrh uznesenia Národnej rady Slovenskej republiky k správe o plnení štátneho rozpočtu Slovenskej republiky za I. polrok 2003. Teraz budeme hlasovať o návrhu uznesenia k správe o menovom vývoji v Slovenskej republike za I. polrok 2003 (tlač 403). Pán predseda výboru Farkas, nech sa páči.
Hrnčiar, Andrej, podpredseda NR SR (2017-05-18):
Ďalšou vystupujúcou v rozprave je pani poslankyňa Remišová.
Sólymos, László, poslanec NR SR (2013-10-22):
Ďakujem pekne za slovo. Ja si myslím, že s tými bilbordmi nie je žiaden problém, akurát u niektorých. Keďže konkrétne, my sme dávali bilbordy, lebo ste, si narážal na nás, aj v jednom, aj v druhom jazyku, to znamená aj po slovensky, aj po maďarsky a tie maďarské bilbordy majú slovenský preklad. Ale problém je niekde inde. Vieš, tam je problém, že minule keď som išiel domov, neviem, odkiaľ som letel, v Rakúsku, vo Viedni v hale som videl obrovský bilbord po slovensky, len po slovensky, myslím, že to bol bilbord Slovenskej sporiteľne a nikomu to nevadilo. To znamená, že tam je problém niekde inde a to treba hľadať niekde inde. Ďakujem.
Danko, Andrej, predseda NR SR (2016-09-06):
Ďakujem. Do rozpravy som dostal písomnú prihlášku, poverený člen poslaneckého klubu OĽANO – NOVA, pán poslanec Heger a pán poslanec ako rečník Jozef Mihál, Sloboda a Solidarita. Poprosím, pán poslanec Heger. Ospravedlňujem sa. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Radovanovi Balážovi.
P. Hrušovský, predseda NR SR: (2005-01-19):
Poprosím teraz povereného poslanca výborom pre verejnú správu Pavla Abrhana, aby Národnú radu informoval o stanovisku výboru k vládnemu návrhu zákona o hroboch. Nech sa páči, pán poslanec, máte slovo.
Mora, Ján, poslanec NR SR (2018-05-28):
Ďakujem za slovo. Marian, je naozaj dobré, že si po takom jemnom vystúpení Natálie vystúpil práve ty, pretože Natália ako žena, lekárka to povedala naozaj pekne, jemne a naozaj aj vecne. No v tomto prípade je už načase byť aj naozaj trošku možno viac ako tvrdší, pretože no nie je predsa možné, aby v dnešnej dobe boli naozaj zvieratká viacej chránené ako ľudia. A čo považujem za absolútny nezmysel a paradox, ktorý sa odohráva v pléne Národnej rady Slovenskej republiky, je to, keď poslanci zahlasujú za návrh z dielne slovenskej, akože Slovenskej národnej strany pri tom zákone o veterinárnej starostlivosti, ale zároveň jedným dychom dodajú, že nebudú hlasovať za ochranu nenarodených detí. Takže to je absolútna hanba tých poslancov. A ja verím tomu, že nás niekde v zákulisí počujú a zmenia do zajtra názor. Ďakujem pekne.
P. Paška, predseda NR SR: (2007-11-27):
(Hlasovanie.) 137 prítomných, 130 za, 6 sa zdržalo, 1 nehlasoval. Konštatujem, že sme schválili vládny návrh novely zákona č. 235/1998 Z. z. o príspevku pri narodení dieťaťa. A teraz poprosím pána poslanca Zoltána Horvátha, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov (tlač 438).
Šmilňák, Martin, poslanec NR SR (2024-02-08):
Pán predseda, kolegyne, kolegovia, keď skrátite výšku škody, teda keď, keď výšku škody 250-tisíc, keď tam skrátite... (Prerušenie vystúpenia predsedajúcim.)
Jurinová, Erika, podpredsedníčka NR SR (2013-05-29):
Pán poslanec Hraško.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 144 poslancov, za 71, proti 7, 65 sa zdržalo, 1 nehlasoval. Konštatujem, že sme neschválili návrh novely zákona o úveroch na bývanie. (Reakcie z pléna.) Pardon, pozmeňovák, ospravedlňujem sa. Už som myslel inde. Ospravedlňujem sa, neschválili sme tento pozmeňovák. Nech sa páči, pokračujte.
Dostál, Ondrej, poslanec NR SR (2019-10-18):
Ďakujem za reakciu. Ja rozumiem tej pripomienke, pán poslanec Kresák, samozrejme, že ťažko by bolo dať nejaký úplný, úplný výpočet, to potom by sme mohli povedať, že, že teda keď zastáva akúkoľvek funkciu, ktorá je hradená z verejných zdrojov či už Slovenskej republiky, alebo nejakých medzinárodných organizácií, tak sa mu to pozastavuje, že napríklad keď je niekto primátorom, tak, tak taktiež. Ale asi by som nešiel tým smerom, ale povedzme špeciálne, že Európska únia a orgány, Európsky parlament a Európska komisia, sú, sú, myslím, že veľmi porovnateľné s tým, čo, čo vo vnútroštátnom práve je upravené aj týmto zákonom, teda platové pomery ústavných, ústavných činiteľov. Čiže keby sme tam napríklad dali iba, iba tieto dva orgány Európskej únie, ktorej sme súčasťou, tak, tak myslím, že by sme nejakú veľkú botu nespravili, keby sme tam nedali zároveň aj NATO, OSN a Svetovú zdravotnícku organizáciu.
Dostál, Ondrej, poslanec NR SR (2020-03-24):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre hospodárske záležitosti. Ďalej, že za gestorský výbor určuje ústavnoprávny výbor s tým, aby oba výbory prerokovali vládny návrh zákona ihneď, pričom to „ihneď“ znamená do zajtra, v zmysle schváleného procedurálneho návrhu.
Danko, Andrej, predseda NR SR (2019-04-02):
Prosím, prezentujme sa a hlasujme. (Hlasovanie.) Prítomných 116 poslancov, za 92, proti 6, zdržali sa 3, nehlasovali 15. Konštatujem, že sme schválili návrh novely zákona č. 587/2004 Z. z. o Environmentálnom fonde. Nasleduje hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 30/2019 Z. z. o hazardných hrách, tlač 1394, bod 72 schváleného programu. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Igorovi Matovičovi, aby hlasovanie uviedol. Presúvam tento bod hlasovania na ďalšiu schôdzu. Je všeobecný súhlas? Ale myslím, že to môžem aj tak urobiť. Ďalej budeme hlasovať o bode 73 schváleného programu, ktorým je prvé čítanie o návrhu skupiny poslancov na vydanie zákona o 13. dôchodku, tlač 1351. Pán Poliačik, ešte raz a mám veľkú chuť vás vykázať zo sály. Ešte raz! Prosím spravodajkyňu z výboru pre sociálne veci poslankyňu Janu Nehézovú, aby uviedla hlasovanie. Nech sa páči, pani poslankyňa. (Hlasovanie o návrhu skupiny poslancov Národnej rady Slovenskej republiky na vydanie zákona o 13. dôchodku a o zmene a doplnení niektorých zákonov , tlač 1351.)
A. Slafkovský, poslanec: (2008-09-17):
A čo sa týka pána kolegu Miklósa. Je to tak, ako hovoríš. Bohužiaľ, ten problém nastáva pri veľkých mestách, tam, kde je problém potom už umiestniť skládky. Klasický príklad je Žilina, kde sa už 40 rokov skládkuje na jednom mieste, kde s tým začali na jednom mieste, naplánovali rozšírenie v tom istom mieste alebo poblíž absolútne nevýhodného miesta, blízko vodného toku, blízko obydlí, kde dneska v celej tej dedine Považský Chlmec už nikto nemá pitnú vodu v studni, pretože tá pôvodná skládka, ktorá tam bola postavená pred x rokmi, nemá podložie také, aké by ho mala mať, nie je to odizolované, vyrástla tam hora odpadov do výšky možno 40 metrov a vedľa by sa mala stavať druhá takáto hora. Čiže ja verím tým občanom, že s tým nesúhlasia, aj keď to prebehlo nejakým tým procesom stavebného povolenia a získali stavebné povolenie na rozšírenie. Ale je to problém ktorý je skutočne závažný. A Slovensko sa ním bude musieť zaoberať, lebo inak narazí veľmi tvrdo. Ďakujem.
Laurenčík, Milan, podpredseda NR SR (2020-07-14):
Ďakujeme za vysvetlenie. Panie poslankyne, páni poslanci, mám procedurálny návrh v mene štyroch poslaneckých klubov, aby sme zajtra rokovali do 13.00 hod. s hodinovou obednou prestávkou a potom do 20.00 hod. Je všeobecný súhlas? (Súhlasná reakcia pléna.) Ďakujem veľmi pekne.
Bugár, Béla, podpredseda NR SR (2017-09-12):
Nech sa páči, prezentujme sa a hlasujeme. (Hlasovanie.) Prítomných 141 poslancov, za 127, zdržalo sa 14 poslancov. Súhlas sme teda vyslovili. Ešte dve informácie, vážené pani poslankyne, páni poslanci, chcem vás požiadať o odsúhlasenie termínu prerokovania návrhu na voľbu predsedu Úradu pre verejné obstarávanie, tlač 690, je to bod č. 91. Navrhujem, aby sme to zajtra, teda 13. septembra o 16.30 prerokovali s tým, že potom by nasledovalo hlasovanie tak, ako hlasujeme každý deň, teda o piatej hodine poobede. Chcem sa opýtať, či je s tým všeobecný súhlas. (Súhlasné reakcie z pléna.) Ďakujem pekne. A, samozrejme, je tu aj ďalší oznam. Návrh na voľbu člena Súdnej rady Slovenskej republiky, ktorý máme v schválenom programe ako bod č. 90, navrhujem, aby sme preložili rokovanie o tomto bode na nasledujúcu schôdzu Národnej rady. Chcem sa opýtať, či je všeobecný súhlas. (Nesúhlasné reakcie z pléna.) Nie, pán poslanec Dostál nesúhlasí. Prezentujme sa a hlasujme. (Hlasovanie.) Prítomných 136 poslancov, za 81, proti 26, zdržalo sa 29. Konštatujem, že tento návrh bol odsúhlasený. Teraz vyhlasujem dvojminútovú prestávku. Budeme pokračovať 11.20. Predtým asi výbory. Takže, pán poslanec Krajniak, nech sa páči.
Figeľ, Ján, podpredseda NR SR (2015-02-04):
Ďakujem pekne. Na vystúpenie pána poslanca Hubu je jedna faktická. Nech sa páči, Ján Mičovský.
M. Sabolová, poslankyňa: (2003-04-24):
Hovoríte, že z vecného problému sa prešlo do ideologického zápasu. Nie je to pravda, pretože aj vaše vystúpenie bolo istým spôsobom emotívne, trošku iným smerom. Neboli to vyložene zásadné odborné lekárske argumenty. A prepáčte, bolo to len zase vaša skúsenosť, o ktorej ste hovorili. Chcem sa vás však spýtať ako lekára: Kde máte 100-percentnú istotu, že vždy po istej diagnostike sa narodí poškodené dieťa? Kde máte tú istotu pri iných ochoreniach, kde pri diagnostike ťažkých zdravotných stavov sa potvrdí diagnóza alebo sa zmení úplne zdravotný stav? Toto je trošku odvážne tvrdenie z vašej strany, že či sa treba pýtať poškodeného dieťaťa, či chce žiť. To tu nezaznelo ani v jednom vystúpení našich poslankýň. A ešte snáď možno k tomu, že ste tolerantnejší. Ja sa pýtam, ku komu ste tolerantnejší. Hovoríte stále len o ženách, ale dávate im teda len slobodu voľby. Ale nehovoríte aj o ťažkej traume, ktoré postupujú ženy po takýchto vykonaných zákrokoch? A tie sa liečia oveľa dlhšie a oveľa ťažšie. A je veľmi veľa skúseností z praxe, keď žene, ktorej sa ponúkla pomoc pri odhodlaní sa ísť na potrat, sa to dieťa narodilo, bola šťastná. Len jej treba podať pomocnú ruku. A toto by mala vytvoriť spoločnosť, aby tým ženám, ktoré sa dostávajú do takejto situácie, bol poskytnutý priestor, aby mohli kdesi tu svoju ťarchu, ak ju nenachádzajú doma, kde ju môžu zložiť, skutočne zložiť kdesi inde. Toto je problém spoločnosti. A ešte snáď k tomu, že návrh nepostúpi do druhého čítania. Veď tu dnes zákon platí. Upravme nižšiu právnu normu.
M. Číž, podpredseda NR SR: (2007-09-20):
Vážené kolegyne, kolegovia, situácia v parlamente je taká, aká je. Občas, bohužiaľ, aj za výdatnej pomoci médií sa darilo váženým kolegom z opozície kompromitovať vedenie parlamentu a vyčítať mu akési pokusy o obmedzovanie slobody slova. Ja som naozaj v rozpakoch, ako mám dodržať tento rokovací poriadok, keď pán minister, teda bývalý pán minister vnútra, ktorý zodpovedal občanom tejto krajiny za dodržiavanie zákonov, sa flagrantne a vedome odchyľuje od textu, ktorý je v zákone. Pán poslanec, ja si pamätám situáciu na maturite, kde jeden môj kolega sa naučil ucho, zloženie ucha, nie oka, ale vytiahol si oko. Tak začal svoju odpoveď tým, že oko je nesmierne dôležitá vec, ale že ucho je tiež veľmi dôležité, a potom rozprával o uchu a pamätám si, že ho zastavili a povedali mu, že sa odchyľuje od veci. (Potlesk.) Pán poslanec, nepochybne bude v parlamente veľké množstvo príležitostí, keď môžete svoj úprimný antikomunizmus vyjadriť, ale v súlade s rokovacím poriadkom a ja vám pri tom budem držať palce. A dovoľte mi ešte niekoľko slov za náš klub. No, pán poslanec, odpustite mi, ja som hlboko nešťastný napríklad z 50. rokov na Slovensku, ale som presvedčený, že ľudia, ktorí páchali to najväčšie zlo v 50. rokoch,  mali presne tú metodológiu myslenia, akú máte vy. (Potlesk.) Netolerancia, môj názor je jediný na svete, nijaký iný názor nemožno akceptovať. Viete, o čom som presvedčený, pán poslanec? Na Slovensku žijú ľudia, ktorí majú hlboký vzťah k Hlinkovi a majú pocit, že je to človek, ktorý patrí naozaj k duchovným alebo k najväčším hrdinom v panteóne slovenského národa. Sú ľudia, ktorí si to nemyslia. Ja si myslím, že v slušnom štáte naozaj treba poctivo hovoriť o týchto veciach, počúvať odborníkov, hovoriť korektne, ale v konečnom dôsledku nie oportunizmus, ale primeranú mieru tolerancie, umožniť, aby si tento štát vážil všetkých ľudí, ale, samozrejme, v diferencovanej podobe podľa toho, kto má k čomu aký vzťah. Poznám predsa krajiny, pre mnohých ľudí je Napoleon krvilačný diktátor, ktorý prešiel pol Európy, zanechal za sebou desaťtisíce mŕtvych, ale napriek tomu sa vníma dobový kolorit, dobová situácia zložitosti nášho ľudského bytia a fungovania, nejednoduchosti niekedy odhaliť pravdu a spravodlivosť jednoznačne a jedným smerom, že podstatou demokracie je sloboda záujmovej polarizácie, o ktorej hovoríme a táto sloboda záujmovej polarizácie musí mať istý význam aj vo fungovaní štátu. Ja hlboko rešpektujem váš vzťah ku Clementisovi, pán poslanec. Nechápem, prečo vy nie ste schopný aspoň čiastočne reflektovať vzťah minimálne veľkého počtu ľudí na Slovensku, ktorí si Clementisa vážia a významných intelektuálov, ktorých ste zatiaľ ani publikovanými prácami ešte celkom nedobehli. Pán poslanec, trošku pokory, trošku tolerancie, trošku korektnosti a nezabúdať na to, že žijeme v demokratickom štáte. Veľmi pekne ďakujem za pozornosť. (Potlesk.)
Ďuriš Nicholsonová, Lucia, podpredsedníčka NR SR (2018-09-19):
V súlade s rokovacím poriadkom, nech sa páči.
Grendel, Gábor, poslanec NR SR (2016-04-22):
Ďakujem za slovo. Pán predseda, osobne nemám nič proti vášmu priateľstvu s Bélom Bugárom, ani pravicová vláda by nemohla vzniknúť bez toho, aby ste si vy dvaja rozumeli, to treba objektívne povedať. A, mimochodom, aj tu v opozícii sú ľudia rôznych národnosti rozumejú, nedeje sa to len v koalícii. Povedali ste, že slová ako podvodník, zlodeji nepatria do Národnej rady. Verím že to myslíte úprimne a objektívne na všetky strany, nielen na kritikov súčasnej vlády, preto mi dovoľte pripomenúť opäť zopár výrokov z minulosti. Súčasný vládny štvorlístok oklamal svojich voličov a chce naďalej klamať celé Slovensko. Predložené programové vyhlásenia vlády sa dá jednoznačne nazvať generálnym podrazom na vlastných voličoch. Vláda sa podľa mňa chystá dokonať grandiózny podvod na voličoch. Vy ste podviedli vašich voličov. Tieto výroky sú z rozpravy k Programovému vyhláseniu vlády Ivety Radičovej z roku 2010 a ich autormi sú opoziční poslanci Jahnátek, Počiatek a Čaplovič.
Šeliga, Juraj, podpredseda NR SR (2020-06-03):
Pán poslanec Potocký.
Danko, Andrej, predseda NR SR (2017-04-06):
Pán poslanec Petrák.
Laššáková, Jana, podpredsedníčka NR SR (2015-11-24):
S reakciou pán poslanec Lipšic, nech sa páči.
Kollár, Boris, predseda NR SR (2022-04-28):
S ďalšou faktickou poznámkou vystúpi pán poslanec Kamenický.
Jurinová, Erika, podpredsedníčka NR SR (2014-11-09):
Dávam slovo prihlásenému do rozpravy pánovi poslancovi Mikulášovi Hubovi.
Vons, Peter, poslanec NR SR (2021-10-20):
Ďakujem pekne. Hlasovať budeme o tomto o 11.00 hod.	Ďakujem.
M. Dzurinda, predseda vlády SR: (2004-09-23):
Po druhé, vo vašej doplňujúcej otázke opäť bolo veľa, je mi ľúto, že to musím povedať, a poviem to jemnejšie, veľa nesprávnych údajov. Chcel som povedať demagógie. Nie je pravda, že ukazovatele, o ktorých ste sa zmienili, stále klesajú. Práve tie, o ktorých ste hovorili, rastú. Aj keď, samozrejme, miera rastu a tendencia toho alebo oného ukazovateľa v uplynulých rokoch bola rôzna. A na samý záver, možno mám pre vás veľmi nepríjemnú informáciu. Čína hovorí o komunizme a buduje kapitalizmus, len tak fičí.
M. Hort, podpredseda NR SR: (2007-10-17):
Nech sa páči.
B. Bugár, podpredseda NR SR: (2006-02-03):
J. Cuper, poslanec: Pán predsedajúci, ja chcem povedať že som tiež za to, aby sme tie interpelácie urobili a mali pokoj. A pánovi Škodovi chcem povedať, že zase my to máme ľahšie do práce, ale vy zase máte o to vyššie náhrady poslanecké. Ďakujem. (Smiech.)
Hort, Milan, podpredseda NR SR (2011-10-19):
Ďakujem. Zaujmite miesto pre navrhovateľov. A dávam teraz slovo spoločnému spravodajcovi, ktorým je z výboru pre sociálne veci pán poslanec Zoltán Horváth, aby nás poinformoval o výsledku rokovania výborov a taktiež aby odôvodnil návrh a stanovisko gestorského výboru, ktoré je vyjadrené v spoločnej správe. Nech sa páči.
Paška, Pavol, predseda NR SR (2012-10-18):
Hlasujeme. (Hlasovanie.) 144 prítomných, 94 za, 50 sa zdržalo. Návrh sme schválili. Sme v treťom čítaní . Otváram rozpravu. Nie je o rozpravu záujem. Vyhlasujem rozpravu za skončenú. Budeme hlasovať.
Šimečka, Michal, podpredseda NR SR (2024-02-06):
Ďakujem pekne. Pani poslankyňa Nash.
M. Hort, podpredseda NR SR: (2007-12-06):
A dávam teraz slovo navrhnutej spoločnej spravodajkyni z ústavnoprávneho výboru pani poslankyni Jane Laššákovej, aby nás informovala o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Nech sa páči, pani spravodajkyňa, máte slovo.
I. Gašparovič, poslanec: (2001-10-24):
I. Presperín, podpredseda NR SR: Prosím vás.
Hort, Milan, podpredseda NR SR (2010-10-19):
Ďakujem, pán spravodajca, za úvodné slovo. Chcel by som vás informovať, že do rozpravy písomnou formou sa za poslanecké kluby prihlásili nasledovní páni poslanci. Za poslanecký klub SMER – sociálna demokracia pán poslanec Marek Maďarič, za poslanecký klub SNS pán poslanec Rafael Rafaj, za poslanecký klub MOST – HÍD László Solymos a ďalej sa prihlásili písomne ešte pani Edita Pfundtner z poslaneckého klubu MOST – HÍD a pán Dušan Čaplovič z poslaneckého klubu SMER – sociálna demokracia. Po ich vystúpeniach potom bude možné prihlásiť sa do rozpravy ústne. Slovo má pán poslanec Marek Maďarič, nech sa páči.
P. Paška, predseda NR SR: (2007-09-11):
Pán podpredseda vlády, chcete sa vyjadriť? Nech sa páči. Š. Harabin, podpredseda vlády a minister spravodlivosti SR: Vážený pán predseda Národnej rady, vážené dámy, vážení páni poslanci, ja skutočne zareagujem veľmi stručne a krátko. Som milo prekvapený konštruktívnym prístupom pani poslankyne Žitňanskej vo svojom vystúpení. My sa nebránime ani počas prerokovania tohto materiálu v parlamente v tom smere, keď dôjde k pozmeňujúcim návrhom, ktoré zlepšia tento materiál. A som rád, že potvrdzujete existenciu problémov, lebo ani vy, ani ja nemôžeme byť spokojní, aby niekto za osemtisíc korún, za osemtisíckorunovú pohľadávku prišiel o trojmiliónový byt. Pokiaľ my aj, a cez vládu to prešlo, sa stanovilo určité moderačné právo, o ktorom ste tu rozprávali, na druhej strane ste ale tiež rozprávali aj o tom, že sme v sociálno-trhovom hospodárstve, v sociálno-trhovom, a my nemôžeme dovoliť, aby tí sociálne najslabší práve prostredníctvom určitých skupín dražobných podvodníkov na podklade de facto legálnej úžery, pretože keď my pripustíme stav, že niekto získa na úrokoch a poplatkoch 560 %, tak to je legálna úžera a s legálnou úžerou trestnoprávne bojovať nemôžete. Čiže o to nám a len o to nám ide. Ja skutočne vítam tento prístup pani poslankyne. Ďakujem. (Potlesk.)
Chren, Martin, poslanec NR SR (2013-07-01):
Ďakujem veľmi pekne s reakciami na faktické poznámky. Najprv, pán poslanec Osuský, súhlasím, práve tá cesta inštitucionalizácie rodinných lekárov je podľa nášho názoru tá správna, ktorá môže riešiť celý tento problém. A v systéme, kde by takíto rodinní lekári skutočne existovali, by mohli aj výmenné lístky mať svoje opodstatnenie. Avšak zavádzať výmenné lístky predtým, než máme všeobecných lekárov dostatok s dostatočnými kompetenciami, je ako liečiť pacienta, povedzme, s herniou tým, že mu priložíme pijavicu a začneme púšťať žilou. Ešte viacej mu tak znepríjemňujeme život a škodíme. A čo sa týka tých akútnych prípadov, pán Kuffa, aj pani Hufková, máte pravdu. Akútny prípad mal lekár ošetriť. A Úrad pre dohľad nad zdravotnou starostlivosťou sa tým zaoberal. Veď oni to hodili na sestričku, potom nakoniec. Ale veď práve vy ste hlasovali za systém, ktorý núti ohrozovať život a zdravie pacientov, pretože vy ste ich prinútili vyžadovať výmenné lístky a bez nich neošetriť pacienta. A ten lekár nevie, či ten prípad je naozaj akútny predtým, než ho nevyšetrí. A ak ho vyšetrí a zistí, že akútny nebol, poisťovňa mu to nepreplatí, lekár príde o peniaze. Vy tak priamo motivujete lekárov, aby sa báli ošetrovať kohokoľvek bez výmenného lístku a aby spochybňovali akútnosť týchto prípadov. A tým ste vytvorili systém, ktorým motivujete lekárov správať sa tak, aby ohrozovali zdravie pacientov, bodka, to sú fakty. O tom sa jednoducho diskutovať nedá. Pani Horváthová, ten príklad, ktorý ste dali, bohužiaľ, nie je taký ojedinelý, či už s tými opečiatkovanými lístkami. Upozornili ste aj na ďalší problém. A to sú imobilní pacienti, ktorých tým naozaj preháňame po lekároch, aby si žiadali výmenné lístky hoci. A zaťažujeme tým aj ich príbuzných, pretože tí pacienti sú imobilní. Výmenné lístky majú jednoducho toľko negatív, že som stále presvedčený, že ich je dobré zrušiť.
Baránik, Alojz, poslanec NR SR (2019-10-16):
Budem reagovať na ten záver, Ondro, tvojho vynikajúceho vystúpenia. Jediná výtka je tá, že si sa dopustil čiastočne logickej chyby v tom, že vychádzaš z toho, že generálny prokurátor o konaní jeho prokurátorov, konkrétne prokurátora Trnku a prokurátora povedzme Paloviča a iných vie len toľko, čo vie verejnosť. To samozrejme tak nie je, pretože generálny prokurátor, keby chcel, tak by mohol konať na základe tých informácií, ktoré už mal ďaleko skôr, ako ich mala verejnosť. 
A to, že ich generálny prokurátor mal, to je nepochybné. Totižto na prokuratúre je legendou to, ako Kočner si robil večierky za panovania Trnku a ako tam bol on de facto bossom na Generálnej prokuratúre. To je, samozrejme, niečo, čo mohlo ihneď po nástupe tohto nového generálneho prokurátora byť podkladom na stíhanie Trnku a jemu podobných. Že to neurobil, to je jasné, a to preto, lebo nedostal povolenie od tej mafie, ktorá ho tam dosadila, lebo všetci vieme, že ako sa Čižnár dostal za generálneho prokurátora. To je samozrejmé, že je to mafiánsky generálny prokurátor, ktorý sa tvári, že nás tu ochraňuje. Je to samozrejmé, že generálny prokurátor Čižnár je súčasťou tejto mafie a podľa toho aj koná. On koná len v rozsahu toho absolútneho minima, ktoré je odrazené v tom, aké sú informácie na verejnosti. Keby neexistovala Threema, tak by nerobil nič.
M. Číž, podpredseda NR SR: (2007-03-28):
Nech sa páči, pán predseda.
Somogyi, Szilárd, poslanec NR SR (2011-04-01):
Navrhujem to, aby sme postupovali podľa toho, ako sme, čo sme odhlasovali. Totiž toto teraz nebolo ako otvorenie znova rozpravy, ale plnila Národná rada tú povinnosť, ktorú jej ukladalo to rozhodnutie, že pán Jurčík musí zopakovať svoj prednes pozmeňujúceho a doplňujúceho návrhu. Čiže tu nebola otvorená, to nebola teraz ako časť rozpravy, ale plnil len tú povinnosť, ktorú mu prikázala Národná rada... (Prerušenie vystúpenia predsedajúcim.)
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 146 poslancov, hlasovalo 76 za, 70 proti. Bod č. 1 spoločnej správy bol schválený.
Remišová, Veronika, poslankyňa NR SR (2018-10-23):
Pán kolega, nikto nespochybňuje vaše právo podať pozmeňujúci návrh, ale to, čo hovorili aj ostatní kolegovia, pozmeňujúci návrh, ktorý zásadným spôsobom mení fungovanie Ústavného súdu, podávať ako posledný v rozprave a žiadať podporu je jednoducho neprijateľné. A ja sa vás pýtam, s kým ste o tomto návrhu diskutovali, ktorých odborníkov ste konzultovali, na akých fórach máte tento váš návrh rozanalyzovaný a prediskutovaný, lebo o návrhu ministra Gála, aj keď máme k nemu výhrady, tak sme aspoň diskutovali posledné mesiace.
Krajčí, Marek, poslanec NR SR (2017-12-13):
Ďakujem pekne. Pani poslankyňa, ja plne podporujem túto vašu legislatívnu iniciatívu. Mám tiež deti a uvedomil som si, že takmer v každej triede je niekoľko integrovaných detí a ten učiteľ nemá šancu v podstate ani dodržiavať ten proces, ktorý je predpísaný pre to integrované dieťa. A nehovoriac o tom, že učiteľka, ktorú my máme, ani nemá asistenta. To znamená, títo osobní asistenti a vôbec celkovo to, čo navrhujete, je podľa mňa vysoko zmysluplná legislatívna iniciatíva a som veľmi rád, že ste ju predložili do parlamentu. Ďakujem.
J. Burian, poslanec: (2007-11-27):
Ďakujem, pán predseda, poprosím vás, otvorte rozpravu k tomuto bodu programu.
Kaník, Ľudovít, poslanec NR SR (2015-10-02):
Budem ako keby pokračovať v tomto, čo tak krátko povedal Juraj Droba. Áno, v ideálnom svete by to takto fungovať mohlo. Ale potom v tom ideálnom svete by sme napríklad nemuseli mať žiadny dôchodkový systém, kde sa povinne odvádzajú odvody, pretože všetci by boli zodpovední a vedeli by, že si musia našetriť a odložiť si na starobu. Nemuseli by sme mať množstvo iných vecí, ktoré sú zákonmi dané. V tomto prípade, keď sa znova k tým zahraničným príkladom, kde sa na to ide veľmi striktne, pozriem, tak v Belgicku tiež podľa mňa poslanci majú právo nehlasovať, tiež majú právo zdržať sa a napriek tomu – a v tých ďalších menovaných krajinách – je tam povinná účasť vo voľbách. A nepodozrievame ich z toho, že to sú nedemokratické alebo nikto, ani ho nenapadne o tomto také niečo povedať. A čo hlavne treba si uvedomiť, že Slovensko je stále mladá demokracia. Mladá z toho pohľadu, že veľmi, veľmi dlhé obdobie na tomto území demokracia neexistovala. Tým nemyslím len to, kedy bola po Prvej republike prerušená. Ale ani pred Prvou republikou tu neboli také ako v anglosaských krajinách hlboko zakorenené demokratické a zastupiteľské zvyklosti, ktoré ľuďom vlezú za stáročia pod kožu. A jednoducho, tá demokracia môže, keď sa o ňu nebudeme starať a nebudeme ju ošetrovať, aj postupne sa vytratiť a práve napríklad nízkou volebnou účasťou poskytnúť vodu na mlyn tým, ktorí hovoria, že veď tí ľudia na to aj tak kašlú, že to vôbec neni dôležité. Takže treba mať okrem idealistického pohľadu na vec, ktorý sa dá aplikovať v ideálnom svete, aj efekty, ktoré prinesie nejaké opatrenie. A tu tie efekty... (Prerušenie vystúpenia časomerom.)
Pročko, Jozef, poslanec NR SR (2023-02-17):
Videli sme vystúpenie človeka, ktorý jednoznačne obhajuje záujmy poľovníckej loby, obhajuje záujmy tých, ktorí poľujú na Slovensku tak, ako poľujú, ľudí, ktorí si tu podmanili poľovníctvo, ktorí sprivatizovali poľovníctvo. Táto naša novela je v súlade so zákonom, ktorý pripravuje ministerstvo pôdohospodárstva. Sedeli sme s nimi. Naozaj je v absolútnom súlade, nič tam nie je proti tomu, čo pripravuje ministerstvo. Všetky pripomienky, ktoré ministerstvo dostalo, my sme tu akceptovali a v tejto novele sú. Túto novelu predkladáme preto, lebo chceme, aby naozaj v tomto volebnom období išlo to, čo povedal kolega Fecko, aby išiel ten poľovný zákon, aby naozaj poľovníci, ktorí chcú poľovať, a normálni poľovníci, nie poľovníci ako Suja, Lebocký a ďalší, ktorí naozaj poľujú spôsobom, ktoré s poľovníctvom nemá nič spoločného. My chceme, aby tu naozaj tá zver, ktorá je premnožená, aby tá zver nerobila škody pôdohospodárom. My chceme, aby to poľovníctvo sa dostalo tam, kde bolo pred rokom 2009. Lebocký si sprivatizoval, pretože je to smerácky bývalý poslanec, si sprivatizoval poľovníctvo a poľovník sa nemôže rozhodnúť, kde sa bude registrovať. Štát mu určil, že ty sa budeš registrovať u nás. A kde je tu sloboda? Kde je tu demokracia pre tých poľovníkov? Tento zákon nie je o tom, o čom vás, milí poľovníci, strašia Suja a spol., že OĽANO chce zlikvidovať poľovníctvo. Tento zákon je o tom, aby poľovníctvo opäť bolo cťou, aby bolo nie tým, čím urobili oligarchovia... (Prerušenie vystúpenia časomerom.)
Mojš, Milan, poslanec NR SR (2013-10-17):
Vážený pán predseda, v rozprave nevystúpil žiaden poslanec. Pán predseda, odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte hlasovať.